JohanHeinsen/ENO huggingface dataset:
Aalborgs Stifts Adresseavis, 1825-10-17
Connossementer og Certepartie faaes paa Addresse-Contoiret.
Aalborgs Stifts Adresseavis, 1825-10-17
Auction. Efter Begjering af Procurator Holm her i Byen, bliver den af Farverenke Madamme Schnøyder ibidem boende Gaard med iværende Farverie af indmurede Kjedler og Kipper, tilhørende Presse, Overskjærerie og Trykkerie, tilliggende Frugthave og Tømmerplads, stillet til 3de offentlige Auctioner, for absolut at bortsælges: 1ste Gang den 29de October, 2den Gang den 12te November. og 3die Gang den 26de f. M. hver Dags Formiddag Kl. 10. De 2de første Auctioner afholdes paa Byetingsstedet og den 3die i Gaarden selv. Til Lysthavendes Efterretning tjener, at Gaarden er indrettet ogsaa til Kjøbmandshandel og for endeel af nye nye opført for faa Aar siden, samt at Kjøbesummen kan blive indestaaende i samme imod antagelig Sikkerhed, indtil næste Snapsting. Hobroe, den 27de September 1825. Jansen.
Aalborgs Stifts Adresseavis, 1825-10-19
Norge. Christiania den 2den October. Jgaar vare vi her Vidne til en Høitidelighed, som Jngen af os meere vil opleve, da Hs. M. Kongen selv lagde Grundstenen til det nye Slot. H. M. gik, ledsaget af samtlige Autoriteter, sin Hofstat og Stab i Procession fra en paa Slotspladsen opført Pavillon til det Sted, hvor Stenen skulde nedlægges.
Aalborgs Stifts Adresseavis, 1825-10-19
Her bivaanede Hs. M. Dronningen tilligemed de fornemste Damer Høitideligheden i en dertil indrettet Loge. H. K.M. blev her modtagen af de ved Slotsbygnings=Væsenet, ansatte Embedsmænd, hvorpaa Biskop Sørensen, som tilligemed den øvrige Geistlighed opholdt sig paa Stedet, holdt en Tale i Anledning af Dagens Høitidelighed. Der, hvor Grundstenen nedlagdes af H. K. M., skal Alteret i Slotscapellet komme til at være. Under Grundstenen nedlagdes i et aabent Etui en Samling af alle i H. K. M. Regeringstid prægede Mynter med H. M. Brystbillede, samt som Laag til dette Etui en Sølvplade, paa hvis ene Side stod. Aar efter Christi Byrd 1825, den 1ste October har Kong Carl XIV Johan, Konge til Sverrig og Norge, nedlagt Grundstenen til denne Kongebolig. Og paa den anden Side det samme paa Latin. Under Høitideligheden blev skudt fra Aggershuus Fæstning, Tropperne paraderede, og Nationalsangen spilledes af Hautboisterne. Efterat Hans Majestæt havde over de nævnte Urkunder nedlagt en Marmorplade, som med H. K. Majestæts Navnechiffer og Krone var forsynet, og som udgjør den egentlig saakaldte Grundsteen, ved hvilken Leilighed Slottets Architekt fungerede som Haandlanger, deeltog ogsaa de høieste Embedsmænd efter deres Rang i Tilmuringen, og en stor Marmorblok lagdes derefter af fireMuursvende over Grundstenen. Den deligste Høstdag gjorde denne Høitidelighed saa meget behageligere, og flere Tusinde Mennesker vrimlede paa de Høider af Slotstomten, som endnu ikke ere planerede. Utallige Hurraraab gjenløde, og det Hele var at ansee som en sand Folkefest. Efterat Grundstenen var lagt, defilerede Tropperne foran den Pavillon, hvor D. M. opholdt sig, formerede derefter en Quarree, og endte Ceremonien med en Musquet-Salve. - Om Aftenen havde de her i Byen boende Embedsmænd foranstaltet et Aftensgilde paa Slotstomten i dertil opførte Pavillons, hvilket D. K. M. beærede med deres naadigste Nærværelse. Under Kanonsalver afbrændtes et stort Fyrværkeri, som tilsidst viste i et Tempel D. K. M. Navnetræk i brillant Jld, hvorpaa D. K. M. Skaaler under Hurraraab og militair Musik hver for sig udbragtes. Vort eneste egentlige videnskabelige Tidsskrift er "Magazin for Naturvidenskaberne, som i en kort Tid ogsaa meddeelte medicinske Notitser og Efterretninger. Disse ville nu i et særskilt medicinsk Tidsskrift, Eir kaldet, der har faaet Tilladelse til med Posterne at forsendes, bringes til Publicums Kundskab. Dette Skrift redigeres af Professorerne Skielderup og Holst. Forøvrigt udkommer Lidet eller Jntet hos os, og paa Parnasset er saa stille, at mankan høre en Knappenaal falde.
Aalborgs Stifts Adresseavis, 1825-10-19
Den 5te. Deres Majestæter Kongen og Dronningen ville, efter Forlydende, imorgen foretage en Reise til Drammen. (De kom der den 6te Kl. 4 1/2 Eftermiddag.) En just ikke af de ønskeligste Konstfærdigheder, nemlig Lommetyveriet, begynder her at udvikle sig. De flere Festiviteter og den deraf følgende Folkestimmel have i den senere Tid begunstiget dette Uvæsen, saaat Bladene ere fulde af Bekjendtgjørelser om Sager, som paa den Maade ere bortkomne. Tyvene holde sig gjerne til Tegnebøger, udtage deraf de contante Penge, som deri kunne findes, og kaste derpaa Tegnebogen fra sig, hvorved deslige Tyverier blive saare vanskelige at opdage.
Aalborgs Stifts Adresseavis, 1825-10-19
Bergen, den 21de September. Fra Begyndelsen af October vil her i Staden udkomme et Blad, kaldet Borgervennen; der vil meddele inden og udenlandske Nyheder samt forskjellige paa Bergens Bye nærmest beregnede Efterretninger, foruden statsoekonomiske Betragtninger o. des.
Aalborgs Stifts Adresseavis, 1825-10-19
Et mærkværdigt Jordfald, som er foregaaet ved Byen, Barbis i Amtet Schartfels i Hannover, bliver talrigt besøgt af heele Omegnen. Den 28de Julii, om Aftenen Kl. 10, blev af flere Mennesker, der opholdt sig paa forskellige Steder, efter en foregaaende Lyn liig Lysen, seet i Nærheden af Maanen en Jldkugle med lysende Striber. Den følgende Eftermiddag, 19de Juli Kl. 4 1/2, tonede paa Marken ved Landsbyen Barbis et frygteligt Tordenbrag. De Folk der arbeidede i Nærheden og ikke kunde forklare sig dette ved en fuldkommen klar Luft, toge Flugten, men snart derpaa steg en tyk Støvsky i Veiret og Jorden styrtede i et Omfang af 120 Skridt, med frygtelig Bragen i Dybet. Derved er opstaaet en Kløft, hvis Dybde ikke kan sees, og hvori kun bratte Klipper ere synlige for Øiet. Man hører tydeligt Vandets Raslen og dette har givet Anledning til den Formodning, at maaskee den lille Flod Rhume, der omtrent en Miil fra dette Jordfald ved Rhinspringet brusen frem af Jorden, her har sit underjordiske Løb. Da hin Jndstyrtelse fandt Sted, vil man ogsaa paa samme Tid have bemærket en Forandring ved Rhume selv. Jkke langt fra dette Jordfald har i et for et Par Aar siden nyt anlagt Gibsteenbrud aabnet sig en Hule, i hvis Dybde man ligeledes hørte Vand rasle. J Steenleiet selv har man fundet en Knokkel af et uhyre Dyr fra Oldtiden, tilligemed sammes Tænder. Jordfaldet skal i Gjennemsnit beløbe sig til 40 a 50 Skridt. Flere Undersøgelser ville blive foretagne og Resultaterne af samme meddeelte.
Aalborgs Stifts Adresseavis, 1825-10-19
Tyskerne er stolte af at besidde en ganske udmærket fortrinlig Tonekonstner Carl Anton Florian Eckert, fire Aar gammel, som har ladet sit Mesterspil høre og det med største Applaus af kongelige og førstelige Personer og de største Konstkjendere. Allerede da han var tre Fjerdingaar gammel opdagede hans Fader, en Preussisk Vagtmester, et saa udmærket musicalsk Genie hos denne Yngling, at han i Vuggen græd efter de mest harmoniske Melodier. Skjønt nu Gennier kuns ere det ved Fødsel, og ei kunne blive det ved Dannelse, lader det medfødte Anlæg sig dog udvikkle ved konstmæssig Ledning og der ere to af Tysklands første Professorer i Spillemandskonsten sysselsatte med dette Mirakelbarns Underviisning i den theoretiske og practiske Musik. - Man fortæller ellers om tidlige Spillemænd, at Professoren i Musik i Oxford, William Crotch(blev Professor 1797) allerede i sit andet Aar spillede mesterligt paa Orgel. Mozart lod sig høre i Concerter i sit tredie Aar og vor Danske Professor Lem udmærkede sig som Violinspiller, da han endnu var saa bitte, at han maatte krybe op og staae paa en Skammel. - Den skal tidlig krøges, som god Krog skal vorde. Protectoren Crommel vilde slutte en Tractat med Kong Joao af Braganza i Portugal, og sendte til den Ende Admiral Blacke derhen med en Flode. Blacke forsøgte Alt, for at omstemme Kongen til sin Regents Hensigter, men det lyktes ikke, da hiin bestandig anførte til sin Undskyldning, at Storinqvisitoren ikke tillod at indgaae Forbindelser med Kjettere. J nu, svarede Admiral Blacke, saa vil jeg selv engang tale med ham, og jeg tvivler ikke paa, at jeg jo nok skal overbevise den ærværdige Herre, at det er ingen Synd at underhandle med Kjettere. Jeg har rigtignok ikke gaaet Høiskolen igjennem, og Rhetorikens Kunster ere mig fremmede, men jeg kjender er Overtalelsesmiddel, som Jngen saa let modstaaer. Vil D. M. troe, at det skal ikke vare to Timer inden Storinqvisitoren kommer ombord til mig, og finder sig i Rimelighed. Blacke gik nu ombord, lod sit Orlogskib lette Anker, og lægge sig paa Tajofloden ligefor Storinqvisitorens prægtige Pallads, og inden en halv Time begyndte hans Samtale med et - glat Lag, rettet lige mod Storinqvisitorens Pallads, hvilket heller ikke forfeilede sin Virkning: efter disse faa, men forstaaelige Ord, kom den stolte Munk ombord paa Admiralskibet, undskyldte sin tidligere Vægring med en Misforstaaelse, og underskrev paa Blackes Forlangende, Tractaten knælende. Jkkesandt, sagde Admiralen til Kongen: jeg har ikke sagt formeget om min Overtalelseskunst? Jeg taler rigtignok højt, paa Søemandsviis, og derfor ere mine Udtryk ogsaa mere træffende,
Aalborgs Stifts Adresseavis, 1825-10-19
Den bekjendte blinde engelske Reisende, Skibscapitain Holman, fortæller: at han, under sit Ophold i Petersborg, en Dag, tilligemed flere Gjæster, var inviteret til Middag hos den berømte Kosakgeneral Yefremoff, der slaae med sine til Hovedstadens Garnison hørende Kosakker en Fjerdingvei fra Newsky=Klosteret. Saasnart Middags taffelet (der bestod først i røget Oxebryst, dernæst Stør, Suppe, Vildt og tilsidst Steeg) var endt, begav man sig ind i en tilstødende Sal, for at drikke Kaffe, og omtrent Time derefter blev her et kosteligt Desert Bord serveret, hvorved der først ret for Alvor blev drukket. Det besynderligste af det Hele var, at et Dusin fiirskaarne Kosakker, efter først at have underholdt Selskabet med forskellige Nationalsange, tilsidst ganske uventet tog fat i En af Gjæsterne og gave sig til at lege Himmelspræt med ham, til Takten af deres Sang. Enhver af Selskabet, selv Generalen, nød denne Æresbeviisning, hvorfor det virkelig gjaldt, og som man derfor ved en Drikkeskilling bevidnede sin Erkjendtlighed for. Holman har i sin Reisebeskrivelse tilføiet et litographeret Blad, der forestiller Bordselskabet. i det Øieblik 6 fiirskaarne Kosakker, to og to holdende hinanden i Hænderne, ere ifærd med at himmelsprætte en af Gjæsterne, der just i samme Moment svæver imellem Himmel og Jord. - Maaske er dette snurrige Experiment et Kosak Middel til Fordøielsens Befordring.
Aalborgs Stifts Adresseavis, 1825-10-19
Nordamerikaneren og forhenværende Congres Medlem J. R. Poinsett fortæller i sine bemærkninger om Staden Mexico, i Aaret 1822." at der af Stadens 150,000 Jndvaanere i det mindste gives 20000, som hverken have Huus eller Hjem, og vide ikke idag hvor de skulle faae Føden fra imorgen. Efter at have tilbragt Natten deels under aaben Himmel, deels under et eller andet Skuur, drage de om Morgenen ud paa Rov, for at tigge, stiæle, eller, men kun i yderste Nødstilfælde, arbeide. Have de været saa heldige at erhværve meere end til det Allernødvendigste, begive de sig om Aftenen hen i en Pulcheria, for at dandse og drikke det op. Dette Folk, af Humholdt kaldet Saregater og Guachinangos, er almindeligere bekjendt under Benævnelsen Leperos. Det bestaaer meest af Jndianere og Mistizer, og kan fuldkommen betragtes som Sidestykke til Neapels Lazaroni, med den Forskjel, at Sidste maaskee endnu før beqvemme sig til at arbeide og ere mere nøisomme. - Hr. Poinsett skildrer ogsaa en anden, men naturligviis langt mindre talrig, Klasse af Mexicos Jndvaanere. Disse kaldes Evangelistos og ere placerede omkring paa Trinene til Fodstykket af Carl IVdes Statue. Deres Næringsvei er at opsætte Breve og allehaande Skrifter for dem, der ei selv kunne skrive. Svøbt i sin Kappe, forsynet med Pen, Blæk og en Kurv fuld Papiir, sidder Evangelisten beredt til at opsætte Alt hvad man ønsker, baade paa Vers og i ProfaAnsøgninger til Ministre, Gratulations- og CondolationsSkrivelser, Kjerlighedsbreve og Alt hvad man vil, flyder med lige Lethed fra hans Pen. Flere af dem ere virkelig gode Jmprovisatorer, et Talent, som findes hos det Spanske Amerikas Nationer endnu hyppigere end hos Jtalienerne.
Aalborgs Stifts Adresseavis, 1825-10-19
Fædrelandet.
Aalborgs Stifts Adresseavis, 1825-10-19
Kjøbenhavn. Den 4de Dennes døde en agtet Lærd: Secretair J. Gudenrath, der var almindelig bekjendt som en udmærket god Latiner og en sjelden kyndig Jurist. Siden 1811 havde han været ansat til at holde Forelæsninger for Jurister i det latinske Sprog og Disputeerøvelser, et Kald, som han opfyldte indtil sin Død. De Herrer Dr. juris J. K. Høst og Procurator J. N. Høst have begyndt et tysk Blad, hvoraf der under Titel af: "Fur und aus Kopenhagen", ugentlig udkommer to Nummere. De tre første Nr. indeholde: Beretning om den nye theologiske Feide, Gudenraths Nekrolog, om Architecht Schlick, Bidrag til Baggesens Ungdomshistorie, mærkelig Retssag mellem Capt. v. Schmidt og Lieutenant v. Essen, m.m. Den pædagogiske Vexeldrift eller saa kaldte indbyrdes Underviisningsmaade skal nu ogsaa i Aalborg Stift indføres i Haverslev Skole i Øster Hanherred.
Aalborgs Stifts Adresseavis, 1825-10-19
Kjøbenhavns Torvepriser, den 14de October: Rug 2 Rbd. 4 Mk. a 3 Rbdlr. 8 s.; Hvede 3 Rbd. 3 Mk. a 4 Rbd.; Byg 2 Rbd. 3 Mk. a 2 Rbd. 4 Mk.; Havre 1 Rbd. 4 Mk. 8 s. a 1 Rbd. 5 Mk. 8 s.; Ærter 3 Rbd. a 3 Rbdlr. 1 Mk. Tønden. - Røget Flesk 1 Rbd. 3 Mk. 8 s.a 1 Rbdlr. 5 Mk.; Grønsaltet dito 1 Rbdlr. 8 s. a 1 Rbd. 2 Mk. Lispundet. - Smør 14 Rbdlr. 3 Mk. a 19 Rbd. Fjerdingen. - Æg 1 Mk. 6 s. a 1 Mk. 8 s. Snesen. Cours den 14de October. Hamb. 2 M. - , a vista 207. Specier 210. - Specier solgtes til 12 Rbmk. 9 1/2 s. - Bank-Disconto 5 pC. - Norske Speciessedler pr. 100 Specier 188 a 188 1/2 Rbd. Sedler. - Svenske Sedler pr. Rdlr. Rigsgjeld 51 3/4 a 52 Rbs. Tegn. - 4 pCt. Kongelige Obligationer (uden Renter) 88 3/4 a 89 Rbdlr. Sedler. - Dito Dito 85 3/4 a 86 i Bco. - Nationalbank-Obligat. (af Laanet 4de Februar 1820) 102 Rbd. r. S. - Dito Dito 107 1/2 a 108 i Sedler. - Hamborger Laan af 1819 Bmk. 3000 100 Banco. - Dito Dito Bcomk. 4000 100 Banco. - 6 pC. norsk Laan ved Hambro & Søn 105 1/4 a 105 1/2 i Banco. - 4 pC. Dito nye 97 i Banco. - Asiatiske Actier - i Sedler. - 3 pC. nye danske Obligationer, - L. Sterling. 1 L. Sterling beregnet til 14 Bmk.
Aalborgs Stifts Adresseavis, 1825-10-19
Cours. Hamborg den 14de October. Bordeaux 25 3/4. - St. Petersborg - . - London 35, 11 1/2. - Cadix 92 5/8. - Lissabon 36 1/2. - Amsterdam k. S. 106 1/2. - Kjøbenhavn k. S. 207. - Specier 2 1/2 A. Aarhuus den 14de October.
Aalborgs Stifts Adresseavis, 1825-10-19
Jdag Eftermiddag Kl. 2 1/2 indtraf Dampskibet Jylland, hertil, medbringende en Deel Landsoldater. Det var gaaet igaar Eftermiddags Kl. 5 fra Kjøbenhavn, og havde opholdt sig nogle Timer paa Helsingøers Rhed. Det skjød, saavidt man her kunde see, en Fart af to Miil i Timen. En uhyre Mængde Mennesker havde samlet sig rundtomkring ved Strandbredden, for at see denne nye Skibsfart.
Aalborgs Stifts Adresseavis, 1825-10-19
Hals den 15de October.
Aalborgs Stifts Adresseavis, 1825-10-19
J de sidste 14 Dage har Sildfiskeriet her været meget ringe. Derimod har Aalfiskeriet og Torskfiskeriet været overmaade godt. Snesen af Aalene har kostet 3 Mk. og Snesen af Torskene 2 Mk. (Meddeelt.) Liste over de til Hals indkomne og afseilede Skibe. Den 13de October. Jndkommen, A. Halvorson af og fra Østerriser med Trælast. - Afseilet, J. P. Stockel af og til Kjøbenhavn med røgede og levende Aal. - Vinden S. O. Den 14de. Jndkomne, J. Futterup af Lemvig fra Kjøbenhavn med Tjære, Hør, Hamp, Jern og Salt m.m. J. Hansen af og fra Svendborg med frisk Frugt. Th. Hjelm af Aalborg fra Kjøbenhavn med Tjære og komme Bouteiller. - Afseilet, J. Hansen af Stege til Odense med Sild. - Vinden S. Den 15de. Jndkomne, J. Jensen af Aalborg fra Kjøbenhavn med Tjære og andre Vare. N. C. Koefoed af og fra Kjøbenhavn med Salt m.m. H. Sletten af og fra Sæbye med Rom. - Afseilede, Th. Clausen af Kjøbenhavn til Mariager, ballastet. A. Olsen af Nykjøbing til Kjøbenhavn med Havre, og saltede Aal. S. N. Svarre af Aalborg til dito med saltede Sild. - Vinden V. Den 16de. Jndkommen, C. Christensen af Waarsaa til Sæbye med Brænde og Baandstager. - Afseilede, C. Bertelsen af og til Apenrade, ballastet. M. Jversen af Nibe til Kjøbenhavn med Havre. L. Moldt af Sønderborg til Lissabon, med Byg. N. Jversen af Løgstøer til Aarhuus, ballastet. - Vinden V. N. V.
Aalborgs Stifts Adresseavis, 1825-10-19
Bekiendtgjørelser. Mandagen den 24de d. M. om Aftenen Kl. 6, er Generalforsamling i det dramatiske Selskab, hvilket herved bekjendtgjøres. - Aalborg den 18de October 1825. Directionen.
Aalborgs Stifts Adresseavis, 1825-10-19
Bataillons-Chirurg Schmidt er flyttet til Bispensgade Hr. Kjøbmand Koppels Gaard, i Stuen.
Aalborgs Stifts Adresseavis, 1825-10-19
Undertegnede agter ved sit Ophold her i Byen at give Underviisning i selskabelig Dands. De som ønsker min Underviisning, ville behage at melde sig i mit Logis hos Skrædermester Karlebye paa Allgaden, hvor Planen forefindes. God Anbefalinger fra Forældre, hvis Børn jeg har underviist, kan blive foreviist. Underviisningen tager sin Begyndelse i næste Uge. Aalborg den 19de October 1825. P. Kaastrup, Elev af Solodandser Weile i Kjøbenhavn, Fra nu af sælges de almindelige Skolebøger til nedsat Priis hos Undertegnede: Lærebøger a Dousinet 13 Mk. 8 s.; Birchbidelske Historie a Dousinet 13 Mk. 8 s. Thonboes bibelsk Historie, Dousinet 3 Rbd. 72 s. Catekismusser a Dousine 72 s. ABeter a Dousinet 72 s. Cvangelisk christelig Plamebog med Spænder a Dousinet 10 Rbd. 3 Mk; uden Spænder a Dousinet 9 Rbd. 3 Mk. Nye Testamenter, i Marmorbind 1 Rbd. Skrivpapiir til Skolebrug, a Riset 20 Mk. 8 s. Rottbøll Sadolin, Boghandler og Bogbinder.
Aalborgs Stifts Adresseavis, 1825-10-19
Castanie-Kartoffer.
Aalborgs Stifts Adresseavis, 1825-10-19
Af mind, extra fiine velsmagende Kartofler kan fra Medio October af bekommes Tønden a 2 Rbd. Om Bestillinger derpaa bedes i Tide. Galster.
Aalborgs Stifts Adresseavis, 1825-10-19
Auction. Fredagen den 21de Dennes Formiddag Kl. 10, bliver hos Enkemadame Christensen ved Vesteraae, bortsolgt i Partie Afrensnings Skattekorn, bestaaende af 36 Tdr. Rug. Aalborg den 18de October 1825. Schmidt. Rettelse. J nogle Aftryk af Avisen No. 158, 3die Salte, 32te Linie, staaer Mord Mayer, læs Lord Mayot¬
Aalborgs Stifts Adresseavis, 1825-10-20
Spanien. En ny saakaldet raadgivende Junta eller et Regeringsraad er oprettet og sat i Virksomhed, og skal styre Landets Anliggender i disse gale Tider. Castiliens høie Raad, hvori Hertugen af Jnfantado er Præsident, har fundet denne Juntas Oprettelse at være et Jndgreb i dets Privilegier og har formeligen protesteret derimod, som en Jndretning, Kongen er ubeføjet og uberettiget til at gjøre.
Aalborgs Stifts Adresseavis, 1825-10-20
Der hersker i denne Anledning en særdeles stærk Spænding, Sløifer paa Hattene i Form af Galger begyndte nylig at komme i Brug, men taales paa ingen Maade af Politiet, fordi de ansees som Erindringstegn om de to hængte Frihedsforsvarere, Riego og Empecinado. Ligeledes ansees alle Damer som gaae med Kamme i Haaret, som have Formen af et C. at være Carlisterne hengivne.
Aalborgs Stifts Adresseavis, 1825-10-20
Sverrig. Ved Rescript til Krigs=Collegiet er der bleven bestemt en Classification af Forbrydere, saaledes, at de herefter, efter Forbrydelsens Beskaffenhed, for Fremtiden skulle forvares i forskellige Fæstninger. Ny-Elfsborg, Carlsteens og Carlscronas, hvilke efter deres Beliggenhed tilbyde den største Sikkerhed og det bedste Locale, skulle være Depot for saadanne Forbrydere, som for de groveste Misgierninger, f. Ex. Mord, Mordbrand, Ran, Seddel-Forfalskning og falsk Mynt ere dømte til Fæstningsarbeide paa Livstid; Malms og Landscronas Fæstninger skulle indrettes til Arbeidsteder for alle paa en vis Tid for Tyverie til Fæstningsarbeide dømte eller fra Dødsstraf til Fængsel for grovere Misgierninger benaadede Forbrydere; Christianstads Fæstning er bestemt for Saadanne, som ere dømte for Volds gjerninger, Smuglerie og Contrabande=Handel, bedragersk Fallit og Angreb paa offentlige Casser. For de militaire Forbrydelser, naar de ikke ere af en saa grov Beskaffenhed, at de kunne henføres til de her ovenfor opregnede, men at en saadan Egenskab, at for dem et særskilt Depot udfordres, er Gothenborgs Fæstning bleven udseet.
Aalborgs Stifts Adresseavis, 1825-10-20
Den nye Gøtha-Canal, som forbinder Wennersøen, med Østersøen, er 12 Mile lang, 43 Fod bred, og 11 Fod dyb, har 54 Sluser, 9 Bassiner, og 4 Dokker; den findes udførlig beskreven i Wiebekings Vandbygningskunst, 3die Deel. Den første Tanke til denne Vandforbindelse mellem Øster- og Nordsøen, opkom 1516 hos Biskop Brask i Linksping. Det egentlige Arbeide derpaa har varet siden 1794.
Aalborgs Stifts Adresseavis, 1825-10-20
Fra Stockholm skrives under den 22de September: En Fabriqueur fra Berlin, ved Navn Frederik Block, har indgivet Ansøgning om Tilladelse til at anlægge i Stockholm, en Fabrik for Tilvirkning af ægte Plet-Arbeide, saasom alle Slags Bord= og Thee-Servicer, Vognsele-, Lampe= og Lysekrone-Beslag i Guld= og Sølv=Plet, Harnisker og Chacoer for de Militaire, samt Platina=Arbeide for Chemister og Apothekere, hvilket man troer vil blive bevilget.
Aalborgs Stifts Adresseavis, 1825-10-20
J den Tid af 3 Maaneder, Juni, Juli og August, som den Foureauxske Trop gav sine Forestillinger her, havde Jndsatserne i Sparebanken formindsket sig 8 pCt. under, og Udtagelsen af Samme forøget sig 160 pCt. over, hvad Tilfældet var i forrige Aar paa samme Tid. Det var et sørgeligt Syn at see, for ikke meere end eet Aar tilbage, hvormange store og skjønne Skibe der laae aftaklede og oplagte her i Havnen, fordi de ikke kunde finde Emploi. Den i Aar saa levende Handel og de heldige Fragt-Conjuncturer for vort Flag have gjort, at dette ingenlunde nu er Tilfældet, thi alle Fartøier ere nu i Farten.
Aalborgs Stifts Adresseavis, 1825-10-20
Paa Westeraas Marked, som holdtes i de første Dage af denne Uge, og som er det største Kornmarked i Sverrig, steg Prisen paa Rug til 10 a 10 1/2 Rd. Rigsg. pr. Tønde, hvilket er det Høieste, som er betalt for denne Vare i de sidste 2 til 3 Aar.
Aalborgs Stifts Adresseavis, 1825-10-20
Blandinger. Det store Londonske Handelshuus Rundle & Bringe, har antaget et Antal Bjergfolk og Elever fra Guldværket Schemnitz i Ungarn, til at arbeide i de Sydamerikanske Værker.
Aalborgs Stifts Adresseavis, 1825-10-20
Egyptens Vicekonge har anlagt Plantninger af Brasilisk Bomuld i Over-Egypten, som lykkes overordentlig godt.
Aalborgs Stifts Adresseavis, 1825-10-20
Ved Hviderup i Skaane indtraf nylig en heel sjelden ulykkelig Hændelse. En Kone, som var ude paa Markarbeide, havde taget et Pattebarn med sig, men, for at kunne bedre forrette sit Arbeide, lagt det ved en Side af Marken paa et efter hendes Formening sikkert Sted, men som hun med de andre Arbeidere bortfjerner sig lidet derfra, slaaer en Ørn ned og flyver bort med Barnet. Da Moderen hører sit Barns Skrig i Luften og seer Ørnen føre det bort, bliver han vanvittig og befinder sig nu i Hospitalet i Malm. Man har endnu ikke opdaget det Sted, hvor Ørnen har fortæret sit Rov.
Aalborgs Stifts Adresseavis, 1825-10-20
Fra Stockholm skrives, at der finde temmelig hyppigen Selvmord Sted i denne Tid.
Aalborgs Stifts Adresseavis, 1825-10-20
Lord Cochrane opholder sig endnu i Skotland, men ventes med det Første tilbage til Portsmouth for derfra at vende tilbage til Brasilien, hvis Keiser vel i denne Tid kan behøve hans Tjeneste.
Aalborgs Stifts Adresseavis, 1825-10-20
Kejseren af Marokko skal være i Begreb med at erklære Krig imod alle de Magter, som ingen Consul holde i hans Land, hvilken Orlog dog ikke vil blive farlig, da hans Sømagt skal være meget forfalden og ikkun bestaae af en eneste Skonner, som er i Stand til at holde Søen.
Aalborgs Stifts Adresseavis, 1825-10-20
Den Londonske Skjøge Harriet Wilsons Memoir, som hun nylig gav i Trykken, have fundet en saa rivende Afsætning, at der er allerede solgt 50000 Exemplarer.
Aalborgs Stifts Adresseavis, 1825-10-20
Blandt mange andre store og fornemme Herrer, som have afgivet Stof til hendes Bog, maa især Hertugen af Wellington staae et Glas til Roers saavelsom og hans Brødre, Marquis Wellesley og Lord Maryborough.